Johnny Knoxville

Začiatky a kariéra

Knoxville sa narodil v Knoxville v Tennessee ako syn Lemoyne a Philipa Clappovcov. Knoxvillov otec pracoval ako predavač áut.
Knoxville prečítal knihu od Jacka Kerouaca On the Road, ktorú mu dal jeho bratranec, country spevák Roger Alan Wade, a ktorá bola prvopočiatkom jeho túžby stať sa hercom. Po maturite na strednej škole South-Young v roku 1989 v Knoxville sa presťahoval do Kalifornie, aby sa stal hercom. Keď sa mu nepodarilo herecky presadiť, začal písať a zbierať nápady na články do rozličných časopisov. Jeho myšlienku testovať prostriedky určené na sebaobranu na sebe si všimol Jeff Tremaine a zobral ho pod krídla Big Brother. Neskôr boli tieto testy sfilmované a stali sa súčasťou Big Brother's Number Two videa.

Jackass

Nakoniec Knoxville, Tremaine, Sean Cliver and Dave Carnie vytvorili pilot, kde použili zábery z Big Brother a CKY videí a s pomocou Tremainovho priateľa, filmového režiséra Spikea Jonza ho rozoslali možným záujemcom. Nakoniec bol obchod uzavretý s MTV a vznikol Jackass. Knoxville sa tiež kvôli Jackass spolu so Steve-O, Chrisom Pontiusom, režiséromJackassu Jeffom Tremainom, a producentom  Dimitrym Elyashkevichom zúčastnil Gumball 3000. Predtým ako Jackass skončil na MTV, Knoxville a spol dostali ponuku na predvedenie podobných kúskov aj od Saturday Night Live  pre ich týždennú šou (Knoxville nakoniec hosťoval v SNL v roku 2005).

Filmy a televízne roly

Knoxville hral v niekoľkých celovečerných filmoch, napríklad so Seannom Williamom Scottom v adaptácii Vidláci na pretekoch od Jaya Chandrasekhara. Zahral si vo všetkých troch Jackass filmoch, Jackass: The Movie, Jackass Number Two a Jackass 3D. Pracoval s režisérom Johnom Watersom na  filme Chlípnosť nadovšetko. Hral v Daltry Calhoun, ktorý bol napísaný a režírovaný Katrinou Holden Bronsonovou a produkovaný Quentinom Tarantinom. Vo filme Bláznivá olympiáda si Knoxville zahral inteligentného účtovníka, ktorý sa prihlásil na Paralympiádu aby zaplatil chirurgický zákrok pre správcu kancelárií. Zahral si postavu dvojhlavého mimozemšťana v Muži v čiernom II. Objavil sa aj vo filme Legendy z Dogtownu ako "Topper Burks", hral malú úlohu vo filme Divoké kočky (2000) a bol pozvaný ako hosťujúci hlas v dvoch epizódach King of the Hill. Knoxville prijal ponuku, kde mal hrať dlhoročného priateľa The Rock v remaku Kráčajúca skala v roku 2004. Objavil sa tiež v snímke Johna Maddena Smrtiaci úder. Bol pozvaný do Margerovej show Viva la Bam, v ktorej on a Ryan Dunn rozbíjajú Margerov Hummer.

Producentské skúsenosti

Knoxville má produkčnú skupinu s názvom Dickhouse Productions, ktorú vlastní a prevádzkuje s Jeffom Tremainom a Spikeom Jonzeom z Jackass scény. Medzi Dickhouse projekty patrí The Birth of Big Air (2010), dokument o Matovi Hoffmanovi a  The Wild and Wonderful Whites of West Virginia (2010).

Rodina

Knoxville sa oženil s Melanie Lynn Catesovou 15. mája 1995. Spolu majú dcéru Madison (* 1996). Pár sa rozišiel po 11 rokoch manželstva (v júli 2006). Knoxville požiadal o rozvod 3. júla 2007, manželstvo bolo rozvedené v máji 2008. Bývalý pár sa zhodol na opatrovníctve ich dcéry.
18. augusta 2009 Knoxville oznámil, že s priateľkou Naomi Nelsonovou čakajú dieťa. Naomi porodila 20. decembra 2009 v Los Angeles chlapca menom Rocko Akira Clapp. Johnny a Naomi uzavreli manželstvo 24. septembra 2010. Naomi 6. októbra 2011 v Los Angele porodila dcéru Arlo Clapp.

Incidenty

15. januára 2009 na letisku Los Angeles International Airport našli ochrankári v jeho batožine nefunkčný granát; bol zadržaný a predvolaný za držanie zakázaného predmetu na letisku. Bol prepustený na základe vyšetrovania, kedy sa zistilo, že to bolo reklamná rekvizita a jeho batožinu balil zaňho asistent.